Here is a page extracted from Wikipedia that may contain CSS, HTML, and a lot of unformatted text.

Title: Sistema Internacional d'Unidaz
Content: O Sistema Internacional d'Unidaz, abreviato SI (d'o francés Système International d'Unités) ye o sistema d'unidaz mas emplegato en o mundo, tanto en a ciencia como en a vida diaria (comercio), y ye a evolución d'o sistema metrico decimal.

L'antigo sistema metrico decimal presentaba diferents grupos d'unidaz como lo sistema mks (metro-quilogramo-segundo) u o sistema cgs (centimetro-gramo-segundo), que a la vegata tamién presentaban variants. O SI se desembolicó a partir de l'antigo sistema mks, y fue adoptato en a 11ena Conferencia Cheneral de Pesos y Mesuras que se celebró en París entre l'11 y o 20 d'octubre de 1960.

Como se puet observar en o mapa d'o costato, güe día la utilización d'o SI ye practicament universal y cuasi dengún estato mantiene definicions oficials d'atras unidaz. A unica excepción notable son os Estaus Unius d'America a on que o suyo sistema tradicional d'unidaz (United States customary units) contina estando amplament emplegato en a vida diaria, encara que con definicions basatas en o SI. L'uso d'o SI en os Estaus Unius nomás s'incrementa en a escuela, a ciencia y a industria.

Unidaz basicas 
As unidaz basicas d'o SI han estato establitas por a Conferencia Cheneral de Pesos y Mesuras a propuesta d'o Bureau International des Poids et Mesures ("Oficina Internacional de Pesos y Mesuras"); bi'n ha 7, bien definitas, que, por convenio, se consideran dimensionalment independients:

Unidaz derivatas 
A partir d'as unidaz base se pueden definir unidaz derivatas, en a tabla siguient s'amostran as que tienen un nombre y un simbolo especial:

Prefixos 
S'han definito una serie de prefixos que se pueden combinar con cualsiquier unidat ta formar unidaz derivatas adecuatas ta fer mesuras en ordens de magnitut superior u inferior. O grupo formato por o prefixo y o simbolo d'a unidat ye inseparable. Os simbolos d'os multiplos s'escriben en mayuscla mientres que ta os submultiplos s'emplegan minusclas. Ista regla tien as excepcions d'os multiplos deca (da), hecto (h), y kilo (k) que se simbolizan con minusclas.

Referencias 

Sistema Internacional d'Unidaz